সরপেঁচ
সরপেঁচ (উর্দু: سرپیچ‎‎/ হিন্দি: सरपेच, ফার্সি থেকে), এটি আইগ্রেট নামেও পরিচিত এবং একটি পাগড়ির অলঙ্কার যা উল্লেখযোগ্য হিন্দু, শিখ ও মুসলিম রাজপুত্ররা পরিধান করতো। সর অর্থ "মাথা" বা "সামনে" ও পেঁচ অর্থ "ঘূর্ণি", অর্থাৎ "সরপেঁচ" শব্দের আভিধানিক অর্থ "যা সামনের দিকে (পাগড়ির) ঘূর্ণি করা হয়"। সরপেঁচ পারস্যেও পরিধান করা হতো, যেখানে এটি জিক্কা বা জিকা নামে পরিচিত ছিল (ফার্সি: جقه), যার অর্থ "ঝুঁটি" বা "থোপা" এবং তুরস্কে যেখানে এটি সোরগুচ নামে পরিচিত ছিল, একটি নাম যা ফার্সি শব্দ সরপুশ-এর একটি অপভ্রংশ রূপ বলে বিবেচিত। ভারতে প্রধানত দুটি ধরনের পাগড়ি অলঙ্কার বিদ্যমান: সরপেঁচ ও কালগি (অলঙ্কার)।